# 2. Ruokailu — Meals

Opiskelija vie aamupalan rouva Mäelle. Rouva odottaa jo **istuma-asennossa**, sängyn pääty koholla.

O: No niin, tässä olis sitten aamupalaa. Laitan teille vielä tuon pöydän eteen, niin pääsette syömään.
P: Joo, kyllä minä itse vielä jaksan syödä, vaikka tänä aamuna olenkin vähän väsynyt.
O: Se on hyvä.

Opiskelija ottaa yöpöydän **kannen** alta pienen pöydän esiin ja **asettaa** sen rouva Mäen eteen. Sitten hän tuo **ruokakärrystä** **tarjottimen** ja ottaa puuron päältä kannen pois.

O: Noin, tuossa on **tarjotin** teille. Tänä aamuna teille on **tarjolla** luumupuuroa, kun **ei ole se maha toiminut vähään aikaan**.
P: Hyvä, se **helpottaa** sitten **oloa**, kun toimii.
O: Hyvää ruokahalua!
P: Kiitos!

Opiskelija siirtyy rouva Niemisen luo. Rouva Nieminen ei puhu enää itse, mutta opiskelija juttelee hänelle ystävällisesti.

O: Sitten **nostan** rouva Niemisen istumaan. Huomenta, rouva! Minä tulen tänä aamuna teitä **syöttämään**. Noin, laitan vielä tyynyn tuohon **tueksi**, niin pysytte siinä **hyvässä asennossa**.

Opiskelija nostaa sängyn päädyn ylös ja **asettelee** rouvan hyvään istuma-asentoon. Sitten hän asettaa pöydän rouvan eteen ja hakee hänelle ruokatarjottimen.

O: Täältä tulee teillekin aamupalaa. Saatte samaa puuroa kuin **naapuri**. Laitetaanpa ensin ruokaliina tuohon **suojaksi**, **ettei** sänkyyn **tipu** mitään.

Opiskelija asettelee paperisen ruokaliinan rouva Niemisen **rinnuksille** ja ottaa puuron päältä kannen pois.

O: Noin. Sitten mä laitan vähän maitoa tähän **puuron sekaan**, niin **menee** paremmin **alas**. No nyt, **avatkaapa suuta** vähän. Hyvä. Ja sitten vähän maitoa tästä **nokkamukista**. Noin, hyvin menee. **Teillä** **taitaakin olla** **nälkä** tänä aamuna, kun noin hyvin **ruoka maistuu**.

Rouva Niemisellä on tänä aamuna hyvä **ruokahalu**. Kun hän on syönyt kaiken, opiskelija vie tarjottimen pois ja laittaa rouvan taas hyvään asentoon. Hän ottaa ruokaliinan pois ja **pyyhkii** rouvan suun.

O: Hyvä, tehän söitte kaiken! Laitan tämän sängynpäädyn vähän **alemmas**, niin voitte alkaa **ruokalevolle**. **Vähän myöhemmin** tullaan sitten hoitajan kanssa **vaihtamaan** teidän **asentoa** toiselle kyljelle. Siihen asti saatte **maata** siinä **pikkasen** **kohoasennossa**.

## Sanasto:

|  |  |
| --- | --- |
| istuma-asennossa = kannen > kansi = asettaa = laittaa = ruokakärry =tarjottimen > tarjotin = tarjolla =”maha toimii” = ei ole maha toiminut vähään aikaan = helpottaa oloa = nostan > nostaa = syöttämään > syöttää = tueksi > tuki = hyvässä asennossa = asettelee > asetella = naapuri = suojaksi > suoja = ettei tipu > tippua =rinnuksille =puuron sekaan = ”menee alas” = avatkaapa suuta = Teillä taitaakin olla nälkä =ruoka maistuu = ruokahalu = alemmas = ruokalevolle > ruokalepo = vähän myöhemmin = vaihtamaan asentoa > vaihtaa asentoa = maata > hän makaa = pikkasen kohoasennossa > kohoasento =  | in seated positionlidto place = to setfood carttrayavailable"the stomach works"stomach has not worked for a whilemakes someone feel better = I raise > to raiseto feedsupport in a good positionto positionneighbouras protection > protectionto prevent dripping > to dripon the chestwith the porridge"goes down"please open your mouthI think you're hungrythe food tastesappetitelowerrest after eatinga little laterchange positionto lie (down) > he/she liesin raised position > raised position |

## Kuvat:

|  |  |  |
| --- | --- | --- |
| Kuvassa on tarjotin, jonka päällä on lautanen, kansi, nokkamuki ja ruokaliina. | Kuvassa on paperinen ruokaliina. | Kuvassa on nokkamuki. |
| tarjotin = tray | ruokaliina = bib | nokkamuki = sipper cup |